Odense Adresse-Contoirs Efterretninger, 1848-09-19
Jnspekteur Fr. Frølund i Kjøbenhavn har udgivet en Pjece, kaldet Et Par Oplysninger og Hippodromfolkene, hvoraf vi hidsætte Følgende: "Valgreformforeningen har, saa siger Man, udstedt et Valg program, indeholdende dens politiske Troesbekjendelse, fremsat i flere Paragrapher, og heri har den handlet urigtigt; thi enhver saadan Tilkjendegivelse maa enten blive uden Betydning eller ogsaa vil den let kunne komme til at forstyrre det rolige Overlæg, ja selv den frie Virksomhed; men dobbelt galt og forkasteligt har den handlet deri, at den forlanger af enhver Kandidat, som vil kunne vente Foreningens Understøttelse, at han skal sværge paa, at han, saafremt han kommer i Rigsforsamlingen, vil virke for at sætte alle Programmets Punkter igjennem. Hertil svarer jeg først, at jeg netop maa ansee det for noget særdeles fortjenstligt af Foreningen, at den har udstedt et Program; thi deels har den alt ved sin Fremtræden dermed vakt Opmærksomheden for og foranlediget Diskussion over saadanne Punkter, som dog nødvendig maae komme under Forhandling paa Rigsdagen, deels har den derved karakteriseret sig selv, saa at Almeenheden nu kan vide Hvad den vil, og have et bestemt Begreb om de Kandidaters politiske Troesbekjendelse, som den stiller." Hvad angaaer at foreningen skulde forlange, at Kandidaten skal besværge Programmet i alle dets Punkter, da er det ligefrem Usandhed og det er Usandhed af den Slags, at den noget nær fortjener at kaldes en skammelig Løgn; thi der forlanges hverken nogen Eed eller Løfte; i Programmet, selv hedder det jo, at Man ønsker, at Kandidaten skal vedkjende sig de opstillede Punkter, og naar Kommitteens Valg er faldet paa en Kandidat, saa spørges han blot, om han vedkjender sig Programmet." "Jmod selve Programmets Paragrapher er der naturligviis ogsaa gjort en heel Deel Jndvendinger, baade med Hensyn til Hvad det indeholder og Hvad det ikke indeholder. Der kan maaskee være Grund til at nære Tvivl om Hensigtsmæssigheden af et Par Punkters Optagelse i Programmet, og Man kan maaskee mene, at det havde været klogere at udelade disse. Men saaledes tale ikke Modstanderne; de fordreie og forvanske Alt, de opstille alle mulige Fortolkninger og Fordreininger og kaste nu dristigt alt det Selvskabte over paa Foreningen, lige indtil den Absurditet, at Man skulde have til Hensigt med Magt at kaste de kongevalgte Medlemmer paa Døren, imedens det dog ligefrem hedder i Hvad der er vedtaget, at Valgkandidaten skal gjøre Alt, hvad der staaer indenfor Loven, til f. Ex. ved reglementariske Bestemmelser at udsondre de Kongevalgte, hvorved Muligheden af, at Jntet vil kunne skee i denne Retning, jo ligefrem er indrømmet. - Jeg skal iøvrigt ikke her gaae ind paa at møde alle de mangfoldige Anker og Jndvendinger, som ere gjorte mod Programmets Jndhold, eftersom dette ikke vilde kunne føre til Noget uden ved en udtømmende Behandling af alle Punkter, og dette hører ikke med til min Hensigt med denne Pjece. Jeg troer ogsaa der er en næmmere Maade, hvorpaa vi kunne komme til en Mening om Sagen, denne nemlig, at Man tager alle Sætningerne, saaledes som de ere opstillede i deres hele Almindelighed, i Programmet, og da spørger sig selv. Kunde Du ønske en Forfatning, hvori Folkets Repræsentation ikke udgaaer alene af umiddelbare Folkevalg, hvori der ikke var Religionsfrihed, Presse- og Foreningsfrihed hvori Man beholdt de gamle Fødsels= og Standsprivilegier, Rang og Titler, hvori Byrderne ikke hvilede ligge paa Alle &c. &c. ved alle Hovedpunkterne. Svaret overlader jeg trøstigt til alle demokratisksindede Landsmænd, med Aristokratiet, har jeg Jntet at gjøre, thi Foreningen har publiceret sig selv som en demokratisk Valgforening."